CELEX: 22020D1448
Language: et
Date: 2018-04-27 00:00:00
Title: EMP Ühiskomitee otsus nr 88/2018, 27. aprill 2018, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/1448]

15.10.2020   
               
               
                  ET
               
               
                  Euroopa Liidu Teataja
               
               
                  L 340/19
               
            
         EMP ÜHISKOMITEE OTSUS
         nr 88/2018,
         27. aprill 2018,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/1448]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 23. mai 2017. aasta delegeeritud määrus (EL) 2017/1569, millega täiendatakse Euroopa Parlamendi ja nõukogu määrust (EL) nr 536/2014, et täpsustada inimtervishoius kasutamiseks uuritavate ravimite hea tootmistava põhimõtteid ja suuniseid ning inspekteerimise korda (1).
                  
               
                     (2)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XIII peatüki punkti 18 (Euroopa Parlamendi ja nõukogu määrus (EL) nr 536/2014) järele lisatakse järgmine punkt:
            
                        „18a.
                     
                     
                        
                           32017 R 1569: komisjoni 23. mai 2017. aasta delegeeritud määrus (EL) 2017/1569, millega täiendatakse Euroopa Parlamendi ja nõukogu määrust (EL) nr 536/2014, et täpsustada inimtervishoius kasutamiseks uuritavate ravimite hea tootmistava põhimõtteid ja suuniseid ning inspekteerimise korda (ELT L 238, 16.9.2017, lk 12).
                        Käesolevas lepingus loetakse nimetatud delegeeritud määruse sätteid järgmises kohanduses:
                        
                                     
                                 
                                 
                                    Liechtensteinis teostab Liechtensteini nimel inspekteerimisi Šveitsi inspektsioon.“
                                 
                              
                  
         
            Artikkel 2
            Delegeeritud määruse (EL) 2017/1569 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 28. aprillil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 27. aprill 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 238, 16.9.2017, lk 12.
         
            (*1)  Põhiseadusest tulenevaid nõudeid ei ole nimetatud.